11 - 15. nóvember verður hin árlega félagsmiðstöðva - og ungmennahúsavikan haldin hátíðleg á Íslandi . Markmið með vikunni er að vekja athygli á því uppbyggilega frístundastarfi sem þar fer fram fyrir börn og unglinga og bjóða gestum að kynnast því . Allar félagsmiðstöðvar í Reykjavík bjóða upp á dagskrá í tilefni vikunnar miðvikudaginn 13. nóvember . Þar má bæði kynna sér hefðbundin viðfangsefni í starfi félagsmiðstöðva og sérstakar uppákomur sem tileinkaðar eru deginum . Í 100 og 1 í Miðborginni gefst tækifæri til að skoða þær breytingar sem búið er að gera á aðstöðu félagsmiðstöðvarinnar en aðstaðan í Spennistöðunni hefur aldeilis fengið andlitslyftingu . Það verður einnig hægt að skella sér í Kahoot , Nintendo Switch eða grípa í alls konar spil . Í Gleðibankanum verður fjölbreytt dagskrá frá 18 - 21 og frábært tækifæri fyrir fjölskyldu og vini til að kynnast félagsmiðstöðvarstarfinu sem að krakkarnir sækja . Þau munu vera með rólega stemmingu þar sem boðið verður uppá spil og vandræðavöfflur . Einnig verða kleinur , kaffi og djús í boði fyrir gesti og gangandi . Hlökkum til að sjá sem flesta . Í Frosta verður fjölbreytt dagskrá yfir daginn . Frá 17:00 - 18:30 verður dagskrá fyrir 10 - 12 ára og svo á milli 19:30 - 21:30 verður dagskrá fyrir 13 - 16 ára . Þau munu bjóða foreldrum og forsjáraðilum að koma og skoða aðstöðuna og spjalla við starfsfólk Frosta . Boðið verður uppá veitingar og kaffi yfir allan daginn . Í 105 verður meðal annars í boði hinn geysivinsæli leikur Hjartsláttur , Vandræðavöfflur og Nintendo Switch mót . Þá er einnig í boði að koma og skoða aðstöðuna og spjalla við starfsfólk 105 . Boðið verður uppá köku , kleinur , kaffi og djús fyrir gesti og gangandi . Hofið býður foreldra , forráðamenn og aðra fjölskyldumeðlimi velkomna á félagsmiðstöðvadaginn á milli 16 og 18 . Það verður kaffi og kaka á boðstólnum , spil og Just Dance sem hefur verið í miklu uppáhaldi í Hofinu . Hinsegin félagsmiðstöð Tjarnarinnar og Samtakanna 78 mun opna dyrnar sínar fyrir öllum þeim sem áhuga hafa á að kynna sér starfið , hitta starfsfólk og fá að upplifa á eigin skinni hvað er svona töfrandi við þessar félagsmiðstöðvar . Þau ætla að taka þátt í fyrsta skipti og bjóða öllum áhugasömum velkomna milli 19:30 - 22:00 . Félagsmiðstöðvar Reykjavíkur verða allar með virkilega áhugaverða dagskrá í boði . Í Laugó í Laugardalnum verður hægt að skoða ljósmyndasýningu , taka þátt í lan-klúbbi , blindrabolta , pílumóti , foreldra „ gang-beast “ móti og njóta léttra veitinga . Í Sigyn í Grafarvogi verður hægt að taka þátt í smiðjuvinnu og læra að gera vinabönd , kleinuhringi eða perla merki / lógó Sigynjar . Einnig verður farið í spurningakeppnina „ Allt eða ekkert “ og hægt að horfa á myndbönd frá skemmtilegum viðburðum í starfinu . Bakkinn í Breiðholti býður gestum að taka þátt í bingó , fara í pool , borðtennis , Nintendo , foozball og margt fleira skemmtilegt . Í Holtinu í Norðlingaholti munu unglingar kenna gestum dans , hægt verður að hlusta á tónlistaratriði þegar unglingar stíga á stokk og svo verður hægt að skella sér í pógó-keppni sem er sívinsæll leikur í félagsmiðstöðvum borgarinnar . Höllin í Grafarvogi ætlar að bjóða gestum að kynna sér starfið , taka þátt í brjóstsykursgerð og bollamálun auk þess sem skorað verður á foreldra í borðtennis og Playstation . Yfirlit yfir félagsmiðstöðvar í Reykjavík er að finna á heimasíðu skóla - og frístundasviðs . Dagskrá dagsins og opnunartíma allra félagsmiðstöðva í Reykjavík og heimilisföng má finna á heimasíðum þeirra og samfélagsmiðlum . Félagsmiðstöðvadagurinn er haldinn á öllu landinu fyrir tilstilli SAMFÉS , samtaka félagsmiðstöðva og ungmennahúsa á Íslandi , en dagurinn hefur verið haldinn hátíðlegur á höfuðborgarsvæðinu frá árinu 2005 . Verið velkomin , börn , unglingar og frístundaráðgjafar í félagsmiðstöðvunum í Reykjavík . Frekari upplýsingar um félagsmiðstöðvadaginn veitir Sigrún Sveinbjörnsdóttir á frístundaskrifstofu skóla - og frístundasviðs Reykjavíkurborgar í síma 695-5044 .